Stefan Rusch

Stefan Rusch (født 31. mai 1993) er en nederlandsk handikappet friidrettsutøver, som konkurrerer i sprintløp. Han konkurrerer i klassen T34, som er en av klassene for utøvere med cerebral parese. 

 Karriere 
Mobre deltok ved VM i friidrett 2011 for handikappede (IPC Athletics World Championships) i Christchurch på New Zealand i januar 2011. Der fikk han bronse på 100 og 400 meter, men ble diskvalifisert på 200 meter. På 100 meter løp han på 17,65 i finalen, og ble slått av Sebastien Mobre og Mohamed Hammadi. På 400 meter løp han på 1:02,55, og også her ble han slått av Hammadi og Mobre.IPC - Results Book from 2011 IPC Athletics World Championships (PDF), besøkt 29. september 2012 

Ved Paralympiske sommerleker 2012 i London kom han på 6.-plass på 100 meter, med tiden 16,74 sekunder i finalen, som var ny personlig rekord. På 200 meter kom han på 6.-plass, med tiden 30,63. I innledningsheatet satte han ny personlig rekord, med 30,57.

 Referanser 

 Eksterne lenker 
 London 2012 - Stefan Rusch
 London 2012 - Athletics - Men's events (resultater PL 2012)

Kategori:Nederlandske sprintere
Kategori:Nederlandske handikappidrettsutøvere
Kategori:Deltakere for Nederland under Paralympiske sommerleker 2012
Kategori:Fødsler i 1993
Kategori:Personer fra byen Groningen